
INDIJA  (2. del)





Prvi del predstavitve Indije smo končali v svetovno znanem mestu Mysore in na njegovih ulicah tudi nadaljujemo našo reportažo.





GORAN ROVAN


raport Mysore





Mysore je zagotovo mesto, ki ga mora obiskati sleherni turist. Polno je palač, templjev, parkov, mesto je prežeto s čudovitimi vonjavami.  V kratkem času je vse palače in templje nemogoče obiskati, prav gotovo pa je najbolj veličastna glavna Maharadžina palača, kjer lahko obiskovalci uživajo tudi v nastopih indijskih slonov. Žal pa je snemanje v tej prekrasni indosaracenski palači sredi polmiljonskega mesta prepovedano.





NAZIM FAYAZ





Takšnih palač, morda malce manj razkošnih je v nekoč kraljevskem mestu Mysore, dobrih 150 km oddaljenem od Bangaloreja, še nekaj. Nekatere med njimi kot je Rajendra Vilas Palace so zdaj spremenili v hotele, druge v muzeje in galerije, ostale samevajo prazne kot naprimer palača na bližnjem hribu Chamundi, na katerem je tudi eden od številnih templjev.





PRASAN KUMAR 





Indija je seveda konglomerat različnih kultur, pa tudi različnih ver. Vsa je prepredena z verskimi obeležji od templjev, molilnic, džamij  do cerkva, saj je religija dodobra zaznamovala to obsežno in po svoje zelo mistično deželo.





SUDHIR C. DOMINIC





Indija ne velja zaman za sveto deželo. Po njej so že od nekdaj hodili jogiji, svetniki in  duhovni učitelji, ki jih pozna ves svet. Tako je tudi danes. Številni obiskovalci prihajajo zgolj zaradi mistike, zaradi čudežev, ki se v tej deželi nasprotij, bogastva in bede, dogajajo vsak dan. Med najbolj znanimi in cenjenimi je tudi Sai Baba, ki svojo čudežno energijo razdaja v Puttapartiju, pa tudi drugih krajih južne Indije. Srečanje z njim je za mnoge nepozabno doživetje, žal pa je tudi to, kot mnoge druge indijske znamenitosti,  za objektiv televizijske kamere nedostopno. 





Zato pa se obiskovalcu na vsakem koraku ponujajo prizori, ki jih zlepa ne more pozabiti. Med takšne sodita tudi glasba in ples, ki imata svoje korenine v bogati indijski kulturi.





plesalka 

















Indija je seveda prostrana država, ki jo je nemogoče spoznati v nekaj dneh. Nam je bilo dano, da smo si bežno ogledali tudi del Trivandruma, glavnega mesta Kerale, ki leži na skrajnem jugu indijskega polotoka. Mesto slovi kot obmorsko turistično letovišče, ki ga obiskujejo predvsem Indijci. Kljub temu, da leži ob morju, pa se v njem le redki kopajo. Bolj kot za kopanje jim morje in dolgočasna obala služita za ribolov, saj se precej družin preživlja zgolj s tem, kar uspe iztrgati iz morja. 





Ob morju pa ležijo tudi "vrata Indije" - večmiljonsko pristaniško mesto Bombay ali Mumbai kot imenujejo Indijci. In verjemite, da se pri teh dokaj zanemarjenih vratih gnete nepregledna množica ljudi, ki so si v tem mestu skušali poiskati svoj - pa naj si bo še tako skromen prostor pod soncem.





Goran Rovan


 raport Bombay





SALIM PATEL





Bombay poleg številnih barakarskih oziroma polivinilastih in kartonastih naselij premore tudi povsem velemestni izgled, premore pa tudi vrsto hotelov, ki  nekako še bolj poglabljajo razlike med Indijo in ostalim svetom. Ob tem je treba povedati, da so ti hoteli sredi mesta, obdani z ovcami in kravami ter s številnimi reveži, ki turiste vseskozi vlečejo za rokav, da bi si izprosili vsaj kakšno rupijo za preživetje. 


Kljub temu, da je v njem ves dan zelo živahno, se v pravi luči pokaže šele zvečer, ko ljudje, rikše in avtomobili preplavijo tamkajšnje ulice, mnogi pa se raje zatečejo na morsko  obalo in se ob sončnem zahodu po svoje zabavajo.





raport prevoz





Seveda je cena, ki jo plačate 
